A Muszasit 1942 közepén tették vízre, ekkor a Rengo Kantai tengernagyi hajójaként szolgált, az év hátralevő részében pedig különböző gyakorlatokon ment keresztül. 1943-ban Trukba helyezték át a hajót, ahol többször is amerikai erőket felderítő küldetéseken vetették be. 1944-ben leginkább olyan alkalmakkor vetették be, amikor katonákat vagy felszereléseket kellett szállítani Japán és az elfoglalt szigetek között. Amikor 1944 év elején vissza kellett mennie Japánba javításra - egy amerikai tengeralattjáró sikeres torpedózása miatt -, a tengerészet nagyban fejlesztette és erősítette a légvédelmét. Jelen volt a júniusi Filippínó-tengeri csatában, de ekkor nem ütközött felszíni amerikai erőkkel. A Muszasit körülbelül 19 torpedótalálat, és 17 zuhanóbombázó találata (mind amerikai erők által) süllyesztette el a Leyte-öböli csatában, 1944. október 24-én. A legénység több, mint felét kimenekítették a süllyedő hajóból. A hajóroncsot 2015 márciusában találta meg a Microsoft társalapítója, Paul Allen és a felderítő csapata.